
Formål og omfang

Prosedyren beskriver hvordan sensorkontrakter skal inngås og sensorhonorar utbetales ved 

Høgskolen i Oslo.  

Ansvar og myndighet

Fagansvarlig har ansvar for å avtale sensoroppdrag.  Eksamensansvarlig ved utdanning/avdeling har ansvar for kontrakter, informasjonsbrev og honorarskjema til/fra sensorene.  Det rapporteres til kontorsjef/avdelingsdirektør. 

Handlinger

· Fagansvarlig kontakter eksterne sensorer med gyldig oppnevning, avtaler sensoroppdrag 

og innhenter kontraktsopplysninger. Fagansvarlig informerer eksamensansvarlig ved utdanning/avdeling, og avtaler hvordan sensorene skal brukes, oppgaver og tidsbruk, senest 

     4 uker før eksamen.  

· Eksamensansvarlig ved utdanning/avdeling skriver informasjonsbrev, legger ved 2 eksemplarer av kontrakt om sensuroppdrag, honorarskjema, eventuelle andre vedlegg, og sender dette til sensorene. Sensorene bes om å fylle ut eventuelle manglende personopplysninger i kontrakt og honorarskjema.  

· Sensoren underskriver kontraktene og returnerer ett eksemplar til avdelingen. 

· Etter at sensur er gjennomført returnerer sensoren ferdig utfylt og signert skjema for beregning av sensorhonorar til eksamensansvarlig ved utdanning/avdeling.

· Eksamensansvarlig ved utdanning/avdeling kontrollerer mottatt skjema mht. antall kandidater og tidsbruk for aktuell eksamen, underskriver honorarskjema som bekreftelse på at kontroll er gjennomført og oversender dette til økonomiansvarlig ved avdelingen.

· Økonomiansvarlig behandler skjemaet og sørger for klargjøring for utbetaling.  

Tillatelse til å fravike prosedyren

Kontorsjef/avdelingsdirektør kan gi tillatelse til at prosedyren fravikes. Mindre avvik håndteres av eksamensansvarlig ved utdanning/avdeling i samråd med fagansvarlig. 

Definisjoner

Sensorer brukes som fellesbetegnelse på fagpersoner som skal vurdere studentenes besvarelser/prestasjoner til eksamen.  Intern sensor er vanligvis en faglærer ved HiO, 
mens ekstern sensor vanligvis ikke er tilknyttet HiO.  

